***Алматы қ. ҚДСБ «№27 Қалалық емхана» ШЖҚ КМК***

**Байқау кеңесінің атқарған жұмысы бойынша есеп**

**Кезеңі: 2023 жылғы 3 тоқсан**

«Шаруашылық жүргізу құқығындағы мемлекеттік кәсіпорындарда байқау кеңесін құру қағидаларын, байқау кеңесінің құрамына сайланатын адамдарға қойылатын талаптарды, сондай-ақ Байқау кеңесі мүшелерін конкурстық іріктеу және олардың өкілеттіктерін мерзімінен бұрын тоқтату қағидаларын бекіту туралы» Қазақстан Республикасы Ұлттық экономика министрінің 2015 жылғы 20 ақпандағы № 113 бұйрығына және «Алматы қаласы Қоғамдық денсаулық сақтау басқармасы» КММ басшысының 2023 жылғы 13 наурыздағы №02.1-26-82нқ бұйрығына сәйкес емхананың Байқау кеңесінің құрамына кірді:

**Несипкалиев Алмас Жуматович** -Байқау кеңесінің төрағасы

* «Senim» Денсаулық сақтау жүйесі қызметкерлерінің салалық кәсіподағы" республикалық қоғамдық бірлестігінің Алматы филиалының төрағасы;

**Даутова Алтын Юсуповна** -Байқау кеңесінің мүшесі

* "AQNIET" Қазақстандық салалық денсаулық сақтау қызметкерлері кәсіподағының Алматы филиалының төрағасы;

**Файзуллина Камила Мұхаметқалиқызы**-Байқау кеңесінің мүшесі

* ҚР ДСМ «Салидат Қайырбекова атындағы денсаулық сақтауды дамытудың Ұлттық ғылыми орталығы» ШЖҚ РМК Алматы қалалық филиалының директоры;

**Гүлдана Асанқызы Тоққожаева**-Байқау кеңесінің мүшесі

* «Алматы қаласының Қоғамдық денсаулық сақтау басқармасы» КММ бухгалтерлік есеп және есептілік бөлімінің басшысы;

**Якупова Хуршида Абдуллаевна**-Байқау кеңесінің мүшесі

* Алматы қ. ҚДСБ «№ 2 Балалар қалалық клиникалық ауруханасы» ШЖҚ КМК заңгері

«Мемлекеттік мүлік туралы» Заңның 149-бабына сәйкес шаруашылық жүргізу құқығындағы мемлекеттік кәсіпорынның Байқау кеңесінің мынадай өкілеттіктері бар:

1) денсаулық сақтау саласындағы шаруашылық жүргізу құқығындағы мемлекеттік кәсіпорынның ішкі қызметін реттейтін құжаттарды бекітеді;

2) денсаулық сақтау саласындағы уәкілетті орган айқындайтын тәртіппен атқарушы органның функцияларын жеке-дара жүзеге асыратын басшының немесе алқалы атқарушы органның басшысының бос лауазымына конкурс өткізеді;

3) конкурс нәтижелері бойынша тиісті саланың уәкілетті органына (жергілікті атқарушы органға) атқарушы органның функцияларын жеке-дара жүзеге асыратын басшы немесе алқалы атқарушы органның басшысы тағайындауға кандидатураны ұсынады;

4) Байқау кеңесі хатшысын тағайындайды, оның өкілеттік мерзімін және жалақы мөлшерін айқындайды, оның өкілеттігін мерзімінен бұрын тоқтатады;

5) денсаулық сақтау саласындағы шаруашылық жүргізу құқығындағы мемлекеттік кәсіпорынның ішкі қызметін реттейтін құжаттарды бекітеді;

6) осы Заңда және (немесе) денсаулық сақтау саласындағы шаруашылық жүргізу құқығындағы мемлекеттік кәсіпорынның жарғысында көзделген, тиісті саланың уәкілетті органының (жергілікті атқарушы органның) айрықша құзыретіне жатпайтын өзге де өкілеттіктерді жүзеге асырады.

2023 жылдың 3 тоқсанында Байқау кеңесінің 5 отырысы өткізілді:

Күн тәртібі бойынша 29.03.2023 жылғы ***№1 хаттама:***

1. «Алматы қаласының Қоғамдық денсаулық басқармасы» КММ басшысының 2023 жылғы 13 наурыздағы №02.1-26-82нқ бұйрығымен тағайындалған Байқау кеңесінің мүшелерімен танысу;

2. Алматы қаласы ҚДБ «№27 Қалалық емхана» ШЖҚ КМК Байқау кеңесінің төрағасын сайлау;

3. Байқау кеңесі хатшысының кандидатурасын, сондай-ақ жалақы мөлшерін қарау және бекіту.

4. Байқау кеңесінің 2023 жылға арналған жұмыс жоспарын бекіту.

Күн тәртібі бойынша 17.04.2023 жылғы ***№2 хаттама:***

1. Алматы қ. ҚДБ «№27 Қалалық емхана» ШЖҚ КМК бас дәрігері бос лауазымына конкурстық іріктеу өткізу туралы.

2. Конкурс өткізу жөніндегі Байқау кеңесінің қызметін қамтамасыз ету үшін жауапты хатшыны тағайындау туралы.

3. Уәкілетті органның сайтында конкурсқа хабарландыру орналастыру үшін «Алматы қаласының Қоғамдық денсаулық басқармасы» КММ-ге өтініш.

Күн тәртібі бойынша 02.05.2023 жылғы ***№3 хаттама:***

1. Кандидаттарды әңгімелесуге жіберу туралы шешім қабылдау.

2. Әңгімелесу өткізу кестесін бекіту туралы

Күн тәртібі бойынша 03.05.2023 жылғы ***№4 хаттама:***

1. Алматы қаласы ҚДБ «№27 Қалалық емхана» ШЖҚ КМК басшысы болып тағайындалуға тиісті саланың уәкілетті органына (жергілікті атқарушы органға) кандидатураны ҚР ДСМ 27.05.2020 ж. № ҚР ДСМ-58/2020 бұйрығымен бекітілген денсаулық сақтау саласында Байқау кеңесімен шаруашылық жүргізу құқығындағы мемлекеттік кәсіпорынның атқарушы органының немесе алқалы атқарушы органының басшысының функцияларын жеке-дара жүзеге асыратын басшысының бос лауазымына конкурс өткізу қағидаларында белгіленген тәртіппен ұсыну туралы.

Күн тәртібі бойынша 23.06.2023 жылғы ***№5 хаттама:***

1. Байқау кеңесі мүшелерінің емхананың штат кестесіндегі өзгерістерді қарауы және бекітуі;

2. Байқау кеңесі мүшелерінің ережелерді қарауы және бекітуі:

• «Жұмыс уақыты туралы»;

• «Еңбекақы және көтермелеу туралы»;

• «Көрсетілетін медициналық көмектің көлеміне, сапасына қарай ЖНЫК қаражаты есебінен қызметкерлерді сараланған қосымша ақы түрінде көтермелеу туралы»;

• Емхананың «Ақылы медициналық қызметтер көрсету және оларды көрсетуден түскен табысты пайдалану тәртібі туралы»;

3. Емхананың ақылы қызметтері бағасының прейскурантына өзгерістерді қарау және бекіту.

4. Ақылы қызметтерден түсетін табыс жоспарын мамандар бойынша бөлуді қарау және бекіту.

5. Емхана ғимаратын 2024 жылы күрделі жөндеу жүргізу жоспарына енгізуге қатысты «Алматы қаласының Қоғамдық денсаулық басқармасы» КММ-не өтінішті жіберу туралы мәселені қарау.

Күн тәртібі бойынша 08.08.2023 жылғы ***№6 хаттама:***

1. 2022 жылға арналған даму жоспарының орындалуын қарау және келісу.

Күн тәртібі бойынша 04.09.2023 жылғы ***№7 хаттама:***

1. Емхананың қарамағында қалған таза табысты бөлу бөлігінде нормативтерді белгілеу және бекіту мәселесі бойынша қарастыру және шешім қабылдау.

Күн тәртібі бойынша 29.09.2023 жылғы ***№8 хаттама:***

1. «Қызметтік үй-жайларды тазалаушы» лауазымын штат кестесінде 2,0 штат бірлігін қысқарту мәселесі бойынша қарастыру және шешім қабылдау,

2. Кіші медициналық персоналдың лауазымдық жалақысын 140 000,00 теңгеге дейін ұлғайту.